Ашмара суусу
Ашмара, Аспара – Панфилов району (Кыргыз Республикасы) менен Мерке районунун (Казакстан) чек арасы аркылуу аккан суу. Чүй өрөөнүндөгү Курагатты суусунун оң куймасы. Узундугу 108 км, алабынын аянты 1210 км2. Кыргыз Ала-Тоосунун түндүк капталынан башталат. Чүй өрөөнүнө чыкканда нугу кеңейип, тайыздайт. Ири куймалары: Махан, Аршалы жана башка. Жылдык орточо чыгымы 3,31 м3/сек; эң көбү 9,66 м3/сек, эң азы 1,02 м3/сек. Май айында кирип, сентябрда тартылат. Алабында жалпы аянты 17,8 км2  келген 34 чакан мөңгү бар. Сугатка пайдаланылат. Боюнда Чалдыбар, Ровный, Гранитогорск жана башка кыштактар жайгашкан.

Колдонулган адабият 
 Кыргызстандын географиясы  ISBN 9967-14-006-2

Кыргызстандын суулары‎
Казакстандын дарыялары‎
Тумар-2011